ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 227/13

Talba għal deċiżjoni preliminari mressqa mill-Court of Appeal (England & Wales) (Civil Division) (ir-Renju Unit) fis-16 ta’ Mejju 2012 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd vs Asda Stores Ltd

(Kawża C-252/12)

2012/C 227/18

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd

Konvenuta: Asda Stores Ltd

Domandi preliminari

(1) Fil-każ fejn operatur ikun proprjetarju ta’ reġistrazzjonijiet distinti ta’ trade marks Komunitarji għal (i) trade mark figurattiva (ii) trade mark verbali u jużahom it-tnejn flimkien, tali użu jista’ jikkostitwixxi użu tat-trade mark figurattiva għall-finijiet tal-Artikoli 15 u 51 tar-Regolament Nru 207/2009 (1) ? F’każ li r-risposta tkun fl-affermattiv, kif għandu jiġi evalwat l-użu tat-trade mark figurattiva ?

(2) Ir-risposta tkun differenti jekk: (i) it-trade mark verbali hija sovrapożizzjonata fuq l-element figurattiv? (ii) l-operatur irreġistra wkoll, bħala trade mark Komunitarja, it-trade mark ikkombinata komposta mill-element figurattiv u mit-trade mark verbali?

(3) Ir-risposta għall-ewwel u għat-tieni domandi tiddependi minn jekk l-element figurattiv u l-kliem jitqiesux mill-konsumatur medju (i) bħala sinjali distinti; jew (ii) li kull wieħed minnhom għandu rwol distintiv indipendenti? F’dan il-każ, sa fejn?

(4) Meta trade mark Komunitarja ma hijiex irreġistrata bil-kulur, iżda l-proprjetarju tagħha jkun għamel użu sostanzjali minnha b’kulur jew b’kombinazzjoni ta’ kuluri partikolari, b’mod li, għall-parti kbira mill-pubbliku (f’parti u mhux fl-intier tal-Komunità), tali trade mark saret assoċjata ma’ dan il-kulur jew ma’ din il-kombinazzjoni ta’ kuluri, il-kulur jew il-kuluri li juża l-konvenut għas-sinjal inkwistjoni huma rilevanti fil-kuntest tal-evalwazzjoni globali (i) tal-probabbiltà ta’ konfużjoni skont l-Artikolu 9(1)(b), jew (ii) tal-vantaġġ inġust skont l-Artikolu 9(1)(c) tar-Regolament Nru 207/2009? F’dan il-każ, sa fejn?

(5) F’każ li r-risposta tkun fl-affermattiv, il-fatt li l-konvenut stess huwa assoċjat, fil-parti l-kbira tal-pubbliku, mal-kulur jew mal-kombinazzjoni tal-kuluri partikolari li huwa juża għas-sinjal inkwistjoni huwa rilevanti fil-kuntest tal-evalwazzjoni globali?

(1) ĠU L 78, p. 1.
MT Il-Ġurnal Uffiċjali tal-Unjoni Ewropea C 319/2

Appell ippreżentat fis-16 ta’ Mejju 2012 minn FLS Plast A/S mis-sentenza tal-Qorti Ġenerali (Ir-Raba’ Awla) tas-6 ta’ Marzu 2012 fil-Kawża T-64/06, FLS PLAST A/S vs Il-Kummissjoni Ewropea

(Kawża C-243/12 P)

2012/C 319/02

Lingwa tal-kawża: l-Ingliż

Partijiet

Appellanti: FLS Plast A/S (rappreżentant: M. Thill-Tayara, avukat)

Parti oħra fil-proċedura: Il-Kummissjoni Ewropea

Talbiet tal-appellant

(a) prinċipalment, tannulla s-sentenza tal-Qorti Ġenerali tal-Unjoni Ewropea tas-6 ta’ Marzu 2012 fil-Kawża T-64/06 u, li tiddeċiedi l-kawża, sabiex tannulla l-Artikoli 1(h) u 2(f) tad-deċiżjoni tal-Kummissjoni tal-Komunitajiet Ewropej tat-30 ta’ Novembru 2005 Każ COMP/F/38.354 — Boroż Industrijali (“id-Deċiżjoni kkontestata”), safejn japplikaw dawn għall-appellanti.

(b) sussidjarjament, tannulla s-sentenza tal-Qorti Ġenerali tal-Unjoni Ewropea tas-6 ta’ Marzu 2012 fil-Kawża T-64/06 safejn din ċaħdet il-motivi tal-appellanti intiżi sabiex jinkiseb tnaqqis tal-ammont li għalih l-appellanti inżammet responsabbli in solidum fid-deċiżjoni kkontestata u, li tiddeċiedi l-kawża, sabiex temenda l-Artikolu 2(f) tad-deċiżjoni kkontestata u sostanzjalment tnaqqas dan l-ammont fl-eżerċizzju tal-ġurisdizzjoni illimitata tagħha.

(ċ) fi kwalunkwe każ, tagħti lill-appellanti tnaqqis ta’ 50 % tal-ammont li għalih l-appellanti inżammet responsabbli in solidum bħala kumpens għad-danni għad-dewmien eċċessiv tal-proċedura.

(d) tikkundanna lill-Kummissjoni Ewropea għall-ispejjeż kollha relatati ma’ din il-pendenza.

Aggravji u argumenti prinċipali

(a) Insostenn tat-talba prinċipali, l-appellanti tinvoka żewġ aggravji (i) Il-Qorti Ġenerali applikat kriterju legali żbaljat għar-responsabbiltà tal-appellanti. (ii) Il-Qorti Ġenerali naqset milli tivverifika jekk il-Kummissjoni osservatx l-obbligu tagħha ta’ motivazzjoni meta ċaħdet l-argumenti u l-provi ppreżentati mill-appellanti sabiex tikkonfuta l-preżunzjoni ta’ responsabbiltà ta’ kumpannija parent.
MT Il-Ġurnal Uffiċjali tal-Unjoni Ewropea C 151/17

Talba għal deċiżjoni preliminari mressqa mill-Consiglio di Stato (l-Italja) fid-29 ta’ Frar 2012 — Ministero per i beni e le attività culturali et vs Ordine degli Ingegneri di Verona e Provincia et

(Kawża C-111/12)

2012/C 151/30

Lingwa tal-kawża: it-Taljan

Qorti tar-rinviju

Consiglio di Stato

Partijiet fil-kawża prinċipali

Rikorrenti: Ministero per i beni e le attività culturali, Ordini degli Ingegneri delle Province di Venezia, di Padova, di Treviso, di Vicenza, di Verona e Provincia, di Rovigo e di Belluno

Konvenuti: Ordine degli Ingegneri di Verona e Provincia, Consiglio Nazionale degli Ingegneri, Consiglio Nazionale degli Architetti, Pianificatori, Paesaggisti e Conservatori, Alessandro Mosconi, Comune di S. Martino Buon Albergo, Ordine degli Architetti Pianificatori Paesaggisti e Conservatori della Provincia di Verona, Istituzione di Ricovero e di Educazione di Venezia (IRE), Ordine degli Architetti di Venezia.

Domandi preliminari

(1) Id-Direttiva Komunitarja Nru 85/384/KEE (1), fil-parti li fiha taċċetta (Artikoli 10 u 11), b’mod tranżitorju, fl-eżerċizzju tal-attivitajiet fis-settur tal-arkitettura persuni migranti li għandhom it-titoli speċifikament indikati, ma tipprekludix li fl-Italja tkun meqjusa leġittima prassi amministrattiva, li għandha bħala bażi ġuridika l-Artikolu 52(2)(i) tal-R.D. Nru 2537 tal-1925, li tirriżerva b’mod speċifiku ċerti interventi fuq binjiet ta’ interess artistiku esklużivament għall-kandidati li għandhom titolu ta’ “perit” jew kandidati li juru li għandhom rekwiżiti kurrikulari partikolari, speċifiċi fis-settur tal-patrimonju kulturali u oħrajn fir-rigward ta’ dak li b’mod ġeneriku jippermetti l-aċċess għall-attivitajiet li jaqgħu taħt l-arkitettura skont id-direttiva ċċitata?

(2) B’mod partikolari, din il-prassi tista’ twassal sabiex anke l-professjonisti li joriġinaw minn Stati Membri differenti mill-Italja, anke jekk ikollhom titolu li hu xieraq b’mod astratt għall-eżerċizzju tal-attivitajiet li jidħlu fil-qasam tal-arkitettura, ikunu soġġetti għall-verifika speċifika tal-kapaċità professjonali (dik li tirriżulta anke għall-professjonisti Taljani abbażi ta’ eżami ta’ kompetenza professjonali fl-arkitettura) għall-fini limitati tal-aċċess għall-attivitajiet professjonali kif jinsabu fl-Artikolu 52(2)(i) tal-R.D. Nru 2357 tal-1925?

(1) ĠU Edizzjoni Speċjali bil-Malti, Kapitolu 6, Vol. 1 p. 118.
MT Il-Ġurnal Uffiċjali tal-Unjoni Ewropea C 151/20

Talba għal deċiżjoni preliminari mressqa mit-Tribunal do Trabalho do Porto (il-Portugall) fit-8 ta’ Marzu 2012 — Sindicato dos Bancários do Norte et vs BPN — Banco Português de Negócios, SA

(Kawża C-128/12)

2012/C 151/35

Lingwa tal-kawża: il-Portugiż

Qorti tar-rinviju

Tribunal do Trabalho do Porto

Partijiet fil-kawża prinċipali

Rikorrenti: Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas, Luís Miguel Rodrigues Teixeira de Melo

Konvenut: BPN — Banco Português de Negócios, SA

Domandi preliminari

(1) Il-prinċipju ta’ trattament ugwali li minnu tirriżulta l-projbizzjoni ta’ diskriminazzjoni għandu jiġi interpretat fis-sens li japplika għal ħaddiema tas-settur pubbliku?

(2) It-tnaqqis tas-salarji impost mill-Istat, permezz tal-Liġi dwar il-finanzi għall-2011, li japplika unikament għall-ħaddiema li jeżerċitaw il-funzjonijiet tagħhom fis-settur pubbliku jew fl-impriżi pubbliċi, imur kontra l-prinċipju ta’ projbizzjoni ta’ kull diskriminazzjoni, inkwantu dan jkkostitwixxi diskriminazzjoni bbażata fuq in-natura pubblika tar-relazzjoni ta’ impjieg?

(3) Id-dritt għal kundizzjonjiet tax-xogħol li jirrispettaw id-dinjità tal-ħaddiem, previst fl-Artikolu 31(1) tal-Karta tad-Drittijiet Fundamental tal-Unjoni Ewropea (1), għandu jiġi interpretat fis-sens li huwa pprojbit li titnaqqas ir-remunerazzjoni tal-ħaddiem, mingħajr il-kunsens tiegħu, jekk il-kuntratt ma jiġix emendat?

(4) Id-dritt għal kundizzjonijiet tax-xogħol li jirrispettaw id-dinjità tal-ħaddiem, previst fl-Artikolu 31(1) tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li jikkorrispondi għad-dritt għal remunerazzjoni ekwa li tiżguralu, kif ukoll lill-familja tiegħu, livell ta’ ħajja sodisfaċenti?

(5) Sa fejn ma jikkostitwixxix l-unika miżura possibbli, neċessarja u fundamentali għall-isforz li jiġu kkonsolidati l-finanzi pubbliċi fis-sitwazzjoni ta’ kriżi ekonomika u finanzjarja gravi li hija mifruxa mal-pajjiż, it-tnaqqis tas-salarji jmur kontra d-dritt iċċitat iktar ’il fuq previst fl-Artikolu 31(1) tal-Karta tad-Drittijiet Fundamentali tal-UE inkwantu dan jikkomprometti l-livell tal-għajxien u l-impenji finanzjarji meħuda mill-ħaddiema u l-familja tagħhom qabel dan it-tnaqqis?

(6) Sa fejn il-ħaddiema la setgħu jipprevedu u lanqas jistennew dan, it-tnaqqis tas-salarji, kif impost mill-Istat Portugiż, imur kontra d-dritt ta’ dawn il-ħaddiema għal kundizzjonijiet tax-xogħol li jirrispettaw id-dinjità tagħhom?

(1) ĠU C 364, p. 1
MT Il-Ġurnal Uffiċjali tal-Unjoni Ewropea C 217/13

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-24 ta’ Mejju 2012 — Sky Italia Srl vs Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

(Kawża C-257/12)

2012/C 217/28

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrent: Sky Italia Srl

Konvenuti: Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

Domandi preliminari

Id-dispożizzjonijiet settorjali Komunitarji, b’mod partikolari d-dispożizzjonijiet tad-Direttiva Nru 2002/20/KE (1) għandhom jiġu interpretati fis-sens li jipprekludu l-leġiżlazzjoni nazzjonali ċċitata f’dan id-digriet, u b’mod iktar partikolari jipprekludu l-Liġi Nru 266/2005, b’mod partikolari minħabba l-mod kif din hija konkretament applikata fuq il-livell regolatorju?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), ĠU Edizzjoni Speċjali bil-Malti, Kapitolu 13, Vol. 29, p. 337
MT Il-Ġurnal Uffiċjali tal-Unjoni Ewropea C 217/13

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-24 ta’ Mejju 2012 — Vodafone Omnitel Nv vs Autorità per le Garanzie nelle Comunicazioni

(Kawża C-258/12)

2012/C 217/29

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Vodafone Omnitel Nv

Konvenuta: Autorità per le Garanzie nelle Comunicazioni

Domanda preliminari

Id-dispożizzjonijiet Komunitarji fis-settur, b’mod partikolari d-dispożizzjonijiet tad-Direttiva 2002/20/KE (1), għandhom jiġu interpretati fis-sens li jipprekludu l-leġiżlazzjoni nazzjonali ċċitata, b’mod partikolari l-Liġi Nru 266 tal-2005, b’mod partikolari minħabba kif din il-liġi qed tiġi applikata fuq livell leġiżlattiv?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337)
MT Il-Ġurnal Uffiċjali tal-Unjoni Ewropea C 217/12

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-24 ta’ Mejju 2012 — Telecom Italia SpA vs Autorità per le Garanzie nelle Comunicazioni, Presidenza del Consiglio dei Ministri

(Kawża C-256/12)

2012/C 217/27

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrent: Telecom Italia SpA

Konvenuti: Autorità per le Garanzie nelle Comunicazioni, Presidenza del Consiglio dei Ministri

Domandi preliminari

Id-dispożizzjonijiet settorjali Komunitarji, b’mod partikolari d-dispożizzjonijiet tad-Direttiva Nru 2002/20/KE (1) għandhom jiġu interpretati fis-sens li jipprekludu l-leġiżlazzjoni nazzjonali ċċitata f’dan id-digriet, u b’mod iktar partikolari jipprekludu l-Liġi Nru 266/2005, b’mod partikolari minħabba l-mod kif din hija konkretament applikata fuq il-livell regolatorju?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), ĠU Edizzjoni Speċjali bil-Malti, Kapitolu 13, Vol. 29, p. 337
MT Il-Ġurnal Uffiċjali tal-Unjoni Ewropea C 217/12

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-24 ta’ Mejju 2012 — Telecom Italia SpA vs Autorità per le Garanzie nelle Comunicazioni, Presidenza del Consiglio dei Ministri

(Kawża C-255/12)

2012/C 217/26

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Telecom Italia SpA

Konvenuta: Autorità per le Garanzie nelle Comunicazioni, Presidenza del Consiglio dei Ministri

Domanda preliminari

Id-dispożizzjonijiet Komunitarji fis-settur, b’mod partikolari d-dispożizzjonijiet tad-Direttiva 2002/20/KE (1), għandhom jiġu interpretati fis-sens li jipprekludu l-leġiżlazzjoni nazzjonali ċċitata, b’mod partikolari l-Liġi Nru 266 tal-2005, b’mod partikolari minħabba kif din il-liġi qed tiġi applikata fuq livell leġiżlattiv?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337)
MT Il-Ġurnal Uffiċjali tal-Unjoni Ewropea C 258/10

Appell ippreżentat fit-30 ta’ Mejju 2012 minn Cadila Healthcare Ltd kontra s-sentenza tal-Qorti Ġenerali (Il-Ħames Awla) tal-15 ta’ Marzu 2012 fil-Kawża T-288/08 — Cadila Healthcare Ltd vs L-Uffiċċju għall-Armonizzazzjoni fis-Suq Intern (Trade marks u Disinni)

(Kawża C-268//12 P)

2012/C 258/17

Lingwa tal-kawża: l-Ingliż

Partijiet

Appellanti: Cadila Healthcare Ltd (rappreżentant: S. Malynicz, Barrister)

Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni), Novartis AG

Talbiet tal-appellanti

L-appellanti titlob li l-Qorti tal-Ġustizzja jogħġobha:

— tannulla s-sentenza tal-Qorti Ġenerali fil-Kawża T-288/08, tal-15 ta’ Marzu 2012.

— tikkundanna lill-Uffiċċju u lill-intervenjenti jbatu l-ispejjeż tagħhom stess u jħallsu dawk tal-appellanti.

Aggravji u argumenti prinċipali

L-appellanti ssostni li s-sentenza appellata għandha tiġi annullata għall-motivi li ġejjin:

Il-Qorti Ġenerali kisret l-Artikolu 113 tar-Regoli tal-Proċedura peress li hija kellha tiddeċiedi li l-proċeduri kienu saru mingħajr skop fid-dawl tal-fatt li sad-data tas-sentenza, it-trade mark preċedenti ma kinitx ġiet imġedda u wkoll tal-fatt li l-perijodu ta’ grazzja ta’ sitt xhur addizzjonali skont l-Artikolu 47(3) tar-Regolament dwar it-trade mark Komunitarja (1) kien skada.

Fir-rigward tal-kwistjoni tax-xebh fonetiku, il-Qorti Ġenerali żnaturat il-provi u evalwat il-fatti b’mod inkorrett, u d-deċiżjoni tagħha fiha ineżattezza materjali fil-konstatazzjonijet attribwibbli għad-dokumenti ppreżentati quddiemha.

Il-Qorti Ġenerali naqset milli tieħu inkunsiderazzjoni l-involviment ta’ professjonisti fil-bejgħ ta’ prodotti farmaċewtiċi.

Fir-rigward tal-kwistjoni tax-xebh viżiv, il-Qorti Ġenerali applikat ħażin il-ġurisprudenza tagħha stess li skontha, il-parti tal-bidu tat-trade marks hija ġeneralment meqjusa li hija l-iktar importanti u li skontha, fi trade marks li huma relattivament qosra bħal dawk f’din il-kawża, l-elementi li jinsabu fin-nofs huma importanti daqs l-elementi li jinsabu fil-bidu u fi tmiem is-sinjal.

(1) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)
MT Il-Ġurnal Uffiċjali tal-Unjoni Ewropea C 209/5

Talba għal deċiżjoni preliminari mressqa mit-Tribunal do Trabalho do Porto (il-Portugall) fid-29 ta’ Mejju 2012 — Sindicato Nacional dos Profissionais de Seguros e Afins vs Fidelidade Mundial — Companhia de Seguros, SA

(Kawża C-264/12)

2012/C 209/09

Lingwa tal-kawża: il-Portugiż

Qorti tar-rinviju

Tribunal do Trabalho do Porto

Partijiet fil-kawża prinċipali

Rikorrent: Sindicato Nacional dos Profissionais de Seguros e Afins

Konvenuta: Fidelidade Mundial — Companhia de Seguros, SA

Domandi preliminari

(1) Il-prinċipju ta’ ugwaljanza fit-trattament li minnu tirriżulta l-projbizzjoni ta’ diskriminazzjoni għandu jiġi interpretat fis-sens li huwa applikabbli għal ħaddiema fis-settur pubbliku?

(2) L-impożizzjoni mill-Istat li ma jitħallsux remunerazzjonijiet, dovuti preċedentement bħala allowance għall-vaganzi u għall-Milied, permezz tal-Lei do Orçamento de Estado para 2011, applikabbli biss għal ħaddiema li jeżerċitaw il-funzjonijiet tagħhom fis-settur pubbliku jew f’kumpannija pubblika, tmur kontra l-prinċipju ta’ projbizzjoni ta’ diskriminazzjoni, li tagħti lok għal diskriminazzjoni minħabba n-natura pubblika tar-relazzjoni ta’ impjieg?

(3) Id-dritt għal kundizzjonijiet tax-xogħol denji previst fl-Artikolu 31(1) tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li huwa pprojbit it-tnaqqis fir-remunerazzjoni, mingħajr il-kunsens tal-ħaddiem, fil-każ li l-kuntratt ma jkunx inbidel?

(4) Id-dritt għal kundizzjonijiet ta’ xogħol denji previst fl-Artikolu 31(1) tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li dan ifisser id-dritt għal remunerazzjoni ġusta li tiżgura lill-ħaddiema u lir-rispettivi familji tagħhom livell ta’ għixien sodisfaċenti?

(5) Peress li s-sospensjoni tal-ħlas tal-allowances għall-vaganzi u għall-Milied, ma tikkostitwixxix l-unika miżura possibbli, neċessarja u fundamentali għall-isforz tal-konsolidament tal-finanzi pubbliċi f’sitwazzjoni ta’ kriżi ekonomiko-finanzjarja gravi tal-pajjiż, din tmur kontra d-dritt previst fl-Artikolu 31(1) tal-Karta tad-Drittijiet Fundamentali tal-Unjoni Ewropea jekk jitqiegħed f’riskju l-livell ta’ għixien u impenji ta’ natura finanzjarja li jkunu assumew l-14-il ħaddiem u l-familja rispettiva tiegħu, li ma kinux qed jistennew tnaqqis minn żewġ salarji fid-dħul annwali tagħhom?

(6) Peress li t-tnaqqis ta’ żewġ salarji imposta b’dan il-mod mill-Istat Portugiż ma kienx previst jew mistenni mill-ħaddiema, dan imur kontra d-dritt għal kundizzjonijiet denji ta’ xogħol?
MT Il-Ġurnal Uffiċjali tal-Unjoni Ewropea C 243/8

Talba għal deċiżjoni preliminari mressqa mill-Conseil d’État (Franza) fid-29 ta’ Mejju 2012 — Association Vent De Colère ! Fédération nationale, Alain Bruguier, Jean-Pierre Le Gorgeu, Marie-Christine Piot, Eric Errec, Didier Wirth, Daniel Steinbach, Sabine Servan-Schreiber, Philippe Rusch, Pierre Recher, Jean-Louis Moret, Didier Jocteur Monrozier vs Ministre de l’écologie, du développement durable, des transports et du logement, Ministre de l’Économie, des Finances et de l’Industrie

(Kawża C-262/12)

2012/C 243/14

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Association Vent De Colère ! Fédération nationale, Alain Bruguier, Jean-Pierre Le Gorgeu, Marie-Christine Piot, Eric Errec, Didier Wirth, Daniel Steinbach, Sabine Servan-Schreiber, Philippe Rusch, Pierre Recher, Jean-Louis Moret, Didier Jocteur Monrozier

Konvenuti: Ministre de l’écologie, du développement durable, des transports et du logement, Ministre de l’Économie, des Finances et de l’Industrie

Domanda preliminari

Fid-dawl tat-tibdil tal-mod ta’ finanzjament tal-kumpens integrali tal-ispejjeż addizzjonali imposti fuq Electricité de France u fuq id-distributuri mhux nazzjonalizzati msemmija fl-Artikolu 23 tal-Liġi Nru 46-628, tat-8 ta’ April 1946, dwar in-nazzjonalizzazzjoni tal-elettriku u tal-gass, minħabba l-obbligu li jinxtara l-elettriku ġġenerat mill-installazzjonijiet li jużaw l-enerġija mekkanika tar-riħ bi prezz ogħla mill-prezz tas-suq ta’ dan l-elettriku, minħabba l-Liġi Nru 2003-8 tat-3 ta’ Jannar 2003, għandu dan il-mekkaniżmu issa jitqies bħala intervent mill-Istat jew permezz ta’ riżorsi tal-Istat fis-sens u għall-applikazzjoni tad-dispożizzjonijiet tal-Artikolu 87 tat-Trattat li jistabbilixxi l-Komunità Ewropea?
MT Il-Ġurnal Uffiċjali tal-Unjoni Ewropea C 258/10

Appell ippreżentat fid-29 ta’ Mejju 2012 minn Jarosław Majtczak mis-sentenza mogħtija mill-Qorti Ġenerali (Ir-Raba’ Awla) fil-21 ta’ Marzu 2012 fil-Kawża T-227/09: Feng Shen Technology Co. Ltd vs L-Uffiċċju għall-Armonizzazzjoni fis-Suq Intern (Trade marks u Disinni)

(Kawża C-266/12 P)

2012/C 258/16

Lingwa tal-kawża: l-Ingliż

Partijiet

Appellant: Jarosław Majtczak (rappreżentant: J. Radłowski, radca prawny)

Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni), Feng Shen Technology Co. Ltd

Talbiet tal-appellant

— tannulla s-sentenza tal-Qorti Ġenerali tal-21 ta’ Marzu 2012 fil-Kawża T-227/09 kollha kemm hi u tiċħad l-azzjoni tar-rikorrenti jew, sussidjarjament;

— tannulla s-sentenza tal-Qorti Ġenerali tal-21 ta’ Marzu 2012 fil-Kawża T-227/09 kollha kemm hi u tirrinvija l-kawża quddiem il-Qorti Ġenerali;

— taqta’ l-ispejjeż favur l-appellant.

Aggravji u argumenti prinċipali

L-appellant isostni li s-sentenza kkontestata tikser l-Artikolu 52(1)(b) tar-Regolament tal-Kunsill Nru 40/94 dwar it-trade mark Komunitarja (1), kif emendat (issostitwit bir-Regolament tal-Kunsill Nru 207/2009 (2) dwar it-trade mark Komunitarja), b’mod partikolari f’dak li jikkonċerna l-interpretazzjoni, tal-Qorti Ġenerali, tal-kunċett ta’ “aġixxa morożament” [mala fide].

L-appellant isostni wkoll li l-Qorti Ġenerali kisret ir-Regoli tal-Proċedura billi wettqet konstatazzjonijiet ta’ fatt żbaljati u evalwazzjoni selettiva tal-provi prodotti.

(1) Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol. 1, p. 146)

(2) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (Verżjoni kodifikata) (ĠU L 78, p. 1)